ዋልታ ቴሌቪዥን ህብረተሰቡ የሚያነሳቸውን ጥያቄዎች ለመንግስት በማቅረብ በሀገሪቱ የለውጥ አካል ሆኗል
ዋልታ ቴሌቪዥን በአንድ አመት ጉዞ ህብረተሰቡ የሚያነሳቸውን ጥያቄዎችን ለመንግስት አካላት በማቅረብ ፣ ምላሽ በማፈላለግ እና የመንግስት የልማት ክንውኖች እና እጥረቶችን በማሳየት ረገድ በሀገሪቱ የለውጥ አካል መሆን እንደቻለ በአዲስ አበባ ዩኒቨርሲቲ የጋዜጠኝነት እና መገናኛ ብዙሀን ትምህርት ክፍል ተባባሪ ፕሪፌሰር ዶ/ር ንጉሴ መሸሻ ገልጸዋል፡፡በሀገሪቱ የማይታወቁ ቦታዎችን በመድረስ የህብረተሰቡን ባህል እና ማህበራዊ አኗኗርን በማሳወቅ እንዲሁም የህዝብ ግንኙነት ስራዎችን በማከናወን ማህበራዊ ሃላፊቱን ሲወጣ ቆይተዋል ብለዋል፡፡ተቋሙ በቀጣይም ወቅታዊ፣ ትክክለኛ እና ሚዛናዊ መረጃዎችን በማቀበል  ዘመኑ የሚጠይቀውን ቴክኖሎጅ በመጠቀም እና በአቅም የዳበሩ ጋዜጠኞችን በመያዝ የህዝብ ጥቅም በማስቀደም እና ከህዝብ ጎን በመቆም መስራት እንዳለበትም ተናግረዋል፡፡ጣቢያው ባለፉት አመታት የሚዲያና ኮሙንኬሽን ማዕከል በመሆን የተለያዩ ዘገባዎች በማሰራጨት እና ለህብረተሰቡ የማድረስ ስራ ስሰራ ቆይተዋል፡፡